

**Қазақстан Республикасы Ұлттық қауіпсіздік комитетінің жекелеген ұйымдарын қайта ұйымдастыру туралы**

Қазақстан Республикасы Үкіметінің қаулысы 2002 жылғы 12 сәуір N 424

      Қазақстан Республикасының Үкіметі қаулы етеді:

      1. "Қазимпекс" республикалық орталығы" жабық акционерлік қоғамы (бұдан әрі - Қоғам) оған Қазақстан Республикасының Ұлттық қауіпсіздік комитеті Үкіметтік байланыс қызметінің "Құлагер" және Қазақстан Республикасының Ұлттық қауіпсіздік комитеті Шекара қызметінің "Шекара" шаруашылық жүргізу құқығындағы республикалық мемлекеттік кәсіпорындарын қосу арқылы қайта ұйымдастырылсын.

      2. Қазақстан Республикасының Ұлттық қауіпсіздік комитеті (келісім бойынша) Қазақстан Республикасы Қаржы министрлігінің Мемлекеттік мүлік және жекешелендіру комитетімен бірлесіп, заңнамада белгіленген тәртіппен:

      1) Қоғамның жарғылық капиталын қалыптастырсын;

      2) осы қаулыдан туындайтын өзге де шараларды қабылдасын.

      3. Күші жойылды - ҚР Үкіметінің 05.08.2013 № 796 қаулысымен.

      4. Осы қаулы қол қойылған күнінен бастап күшіне енеді.

      *Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК